钦定古今图书集成/理学汇编/学行典/第195卷 > 方琳
## 钦定古今图书集成/理学汇编/学行典/第195卷 > 方琳

按《桐城县志》：方琳，字廷献。有母弟四、从弟二，同居共
炊，自父时及终，其身无改。琳秉家政，不一黍自私。每
旦命侄某学、某耕、某执事，各授之职，悉趋惟谨。夜则
集坐论业，怡怡相懽，漏下数刻始退。天顺闲，应公辟
天官生，至京师，诸名贤乐与之游，给事姚旭题其堂
曰“翕乐。”学士柯潜为之记，至今犹存。子印“天台令。”